Source: http://inatsisit.gl/kl-GL/Lov?rid=%7B2C11C384-0E0E-4854-889F-5EC6E5949C1C%7D
Timestamp: 2020-06-03 02:46:25+00:00

Document:
POST Greenlandip ingerlatsinera, allakkanik ingerlatitseqqittarnera, allakkanik ammaasarnera aamma allakkanut nakkartitsisarfinnik pilersuinera pillugu Namminersornerullutik Oqartussat nalunaarutaat nr. 6, 14. marts 2005-imeersoq Atuussimasoq (Historisk)
Allakkerineq pillugu Inatsisartut peqqussutaanni nr. 8-mi, 14. november 2004-imeersumi § 4, imm. 2, § 11, imm. 2, § 16, imm. 3, § 22 aamma § 42 naapertorlugit aalajangersarneqarput:
Kalaallit Nunaanni Allakkeriveqarfiit ingerlanneqarnerat
§ 1. Illoqarfinni ilanngussaq 1-imi allassimasuni allakkanik nalinginnaasunik aalajangersimasumik akuttussusilimmik agguaassisarneq pisassaaq, ikinnerpaamik sapaatit akunnerannut marloriarluni. POST Greenlandip aalajangersassavaa, sapaatit akunneranni ulluni sorlerni allakkanik nalinginnaasunik agguaassisoqartassanersoq.
Imm. 3. Illoqarfinni nunaqarfinnilu allakkanik nalinginnaasunik agguaassiviusanngitsuni, allakkat nalinginnaasut POST Greenlandip suleqatigisartagaanut aaneqarsinnaassapput.
Allakkanik ingerlatitseqqittarneq
§ 2. Nassiussat qaatiguuliukkat Danmarkimeersut, Savalimmiuneersut nunanillu allaneersut, nassiussisup Kalaallit Nunaanni najugaqartup, imaluunniit Kalaallit Nunaanni najugaqartoq sinnerlugu inuup allap Danmarkimiit, Savalimmiuniit imaluunniit nunanit allaniit Kalaallit Nunaanni tigusisussamut ingerlateqqinneqarnissaa siunertaralugu nassiussassatut tunniussai Allakkerineq pillugu Nunarsuaq tamakkerlugu Isumaqatigiissummi tamanna pillugu malittarisassat naapertorlugit POST Greenlandimit itigartinneqarsinnaapput, tamatumani:
§ 3. Nassiussat matoqqasut POST Greenlandimit isumagineqartut apuunneqarsinnaanngitsut, allatut iliornikkut nassiussisumut tigusisussamulluunniit ingerlateqqinneqarsinnaanngitsut, inunnit taamaaliornissamut POST Greenlandip qullersaqarfianit immikkut toqqakkanit ammarneqarsinnaapput misissorneqarsinnaallutillu.
Allakkanik nakkartitsisarfiit, allakkanik nakkartitsisarfeqarfiit aamma matunut allakkanik nakkartitsivissatut ivertitat nassuiarneqarneri
§ 4. Allakkanik nakkartitsisarfittut isigineqarput, allakkanik nakkartitsisarfiit sukanut, iikkanut, sallilikkanit ungalulianut assigisaannulluunniit naatitassanngorlugit ikkutaasut.
Imm. 2. Allakkanik nakkartitsisarfittut isigineqarput, inissiani quleriinni allakkanik nakkartitsisarfeqarfiit, allakkanik tunniussivissanut tamanut immikkut nakkartitsisarfillit.
Imm. 3. Allakkanik nakkartitsisarfittut isigineqarput, allakkanik nakkartitsisarfiit kipparissut, tunniussivissat matuinut allakkanik nakkartitsivissatut ivertitat, aammalu allakkanik nakkartitsisarfinnut ataasiakkaanut allakkanik nakkartitsivissatut ivertitat.
Allakkanik nakkartitsisarfinnut aamma matunut allakkanik nakkartitsivissatut ivertitanut piumasaqaatit
§ 5. Allakkanik nakkartitsisarfiit paarnaarneqarsinnaassapput.
Imm. 2. Allakkanik nakkartitsisarfiit imaluunniit matuni allakkanik nakkartitsivissatut ivertitat ataasiakkaat atit allagartaanik ikkussuivigineqassapput.
Imm. 3. POST Greenland allakkanik nakkartitsisarfiit inissiffissaasa, ikkunnissaasa atillu allagartaannik pilersornissaasa aaqqissuunnissaannut malitassanik sukumiinerusunik aalajangersaassaaq.
§ 6. Allakkanik nakkartitsisarfiit inoqutigiit ataasiakkaat najugaannut isaariat eqqaannut inissinneqassapput.
Imm. 3. Ilaqutariinnut ataatsinut illu imaluunniit inissiaq najugaqarfissiaq ataaseq inoqutigiinnit arlalinnit najorneqarpat, inoqutigiillu taakku ataatsimut isaariaqarpata, allakkanik nakkartitsisarfik ataaseq inoqutigiinnit marluusunit amerlanerusunilluunniit ataatsimut atorneqarsinnaavoq, tamatumani najugaqaqatigiit tamanna isumaqatigiissutigisimappassuk. Allakkanik nakkartitsisarfik inoqutigiit tamarmik immikkut atiisa allagartaannik ivertitsivigineqarsimassaaq.
§ 7. Illuni pingasut sinnerlugit tunniussivissaqartuni, 1. april 2005-ip kingorna sanaartornissamut akuersissut malillugu sananeqartuni allakkanik nakkartitsisarfeqarfinnik ikkussisoqassaaq.
§ 8. POST Greenland allakkanik nakkartitsisarfiit inissiffissaannut ikkunnissaannullu malitassanik sukumiinerusunik aalajangersaassaaq.
§ 9. Matu isaariaq innermut pitarnaveeqqutaappat, allakkanik nakkartitsisarfimmik ikkussinissaq inerteqqutaavoq.
Imm. 2. Matunut allakkanik nakkartitsivissanik ikkussuinissamut akisussaaffik illumik piginnittup isumagisassaraa.
§ 10. Illuni pingasut sinnerlugit tunniussivissaqartuni, 1. april 2005-ip kingorna sanaartornissamut akuersissut malillugu sananeqartuni tunniussivissat tamarmik 31. december 2005 nallertinnagu allakkanik nakkartitsisarfinnik matukkulluunniit allakkanik nakkartitsisarfinnik pilersorneqassapput, imaluunniit § 6 malillugu allakkanik nakkartitsisarfeqarfilersorneqassallutik.
Imm. 2. 31. december2005 nallertinnagu ilaqutariinnut ataatsinut illuni, illuni affarleriinni, illuni sanileriiaani/uiguleriiaani il.il. allakkanik nakkartitsisarfinnik matukkulluunniit allakkanik nakkartitsisarfinnik pilersuisoqassaaq.
§ 11. § 7-imi, imm. 1-imi aamma § 10-imi aalajangersakkat taamaallaat illoqarfinnut, allakkanik nalinginnaasunik agguaassiffiusartunut atuutsinneqarput, tak. ilanngussaq 1.
§ 12. POST Greenlandip inoqutigiit, allakkanik nakkartitsisarfeqarfinnik/allakkanik nakkartitsisarfinnik/matukkut allakkanik nakkartitsisarfinnik ikkussuinissamut piumasaqaatinik naammassinnissimanngitsut allakkanik agguaassisarnermi minissinnaavai.
§ 13. Inuit angallarluttut allallu innarluutillit, namminneerlutik allakkanik nakkartitsisarfimminnik imaarsiartorsinnaanngitsut allakkat inigisaminnut toqqaannartumik tunniunneqartarnissaannik immikkut akuersissuteqarfigineqarsinnaapput.
§ 14. Nalunaarummi matumani aalajangersakkat malinneqarnissaat Ineqarnermut Attaveqarnermullu Pisortaqarfimmit nakkutigineqarpoq.
Imm. 2. Nalunaarut manna naapertorlugu POST Greenlandip aalajangiineri Ineqarnermut Attaveqarnermullu Pisortaqarfimmut maalaarutigineqarsinnaapput. Maalaarutinik tunniussinissamut piffissarititaasoq, aalajangiinerup maalaarutigineqartup tiguneraniit sapaatit akunnerinik sisamanik sivisussuseqartinneqarpoq.
§ 15. § 3, imm. 3-mik unioqqutitsinerit Kalaallit Nunaanni pinerluttulerinermut inatsit naapertorlugu pillaatitut akiliisitsiviusinnaapput.
§ 16. Nalunaarut 1. april 2005-imi atuutilerpoq.
Namminersornerullutik Oqartussat, 14. marts 2005
bkg_nr_06 2005_bilag1_grl htm
bkg_nr_06 2005_bilag2_grl htm

References: § 4
 § 11
 § 16
 § 22
 § 42

§ 1

§ 2

§ 3

§ 4

§ 5

§ 6

§ 7

§ 8

§ 9

§ 10
 § 6

§ 11
 § 7
 § 10

§ 12

§ 13

§ 14

§ 15
 § 3

§ 16